प्रदेश की राजधानी भोपाल में (पर्यावरण नियोजन एवं समन्वय संगठन) एप्को के मुख्य कार्यपालक अधिकारी अनुपम राजन ने 10 जुलाई को ग्रीन गणेश अभियान-2017 का उद्घाटन सभी संभागीय मुख्यालयों के एनजीसी-मास्टर ट्रेनर्स तथा प्रमुख मूर्तिकारों के प्रशिक्षण कार्यक्रम से किया। द्वितीय चरण में भोपाल, जबलपुर, इंदौर, उज्जैन, रीवा संभाग मुख्यालयों पर जुलाई के अंतिम सप्ताह में प्रशिक्षण कार्यक्रम होंगे। कार्यक्रमों में स्थानीय मूर्तिकारों को आमंत्रित कर उन्हें मिट्टी की छोटी गणेश प्रतिमाएँ बनाकर बेचने के लिये प्रेरित किया जायेगा।